Elliot

Elliot, Elliott, Eliott, Eliot pe Elyot zo un anv-badez saoznek roet d'ar baotred (roet e vez d'ar merc'hed a-wechoù er Stadoù-Unanet ivez). Un anv-tiegezh saoznek ha gallek eo ivez.

Div wrizienn en deus an anv-saoznek-mañ : unan e Breizh, dafaret mat, peogwir o doa divroet Bretoned da Vro-Saoz goude aloubadeg ar vro gant Gwilherm an Alouber, e 1066, ha kaset o anv ganto da Vreizh-Veur, hag eben diasur, ar c'hlan Eliott (pe Ellot) o chom war an harzoù etre Bro-Skos ha Bro-Saoz.

 Gwrizioù hag emled an anv 

Arguzennet eo bet gant Keith Elliott Hunter e oa ar familh Eliot e-touez ar Vretoned a yeas da Vreizh-veur gant Gwilherm an Alouber. Evit gwir e kaver stank an anvioù Eliot hag Elliot e lec'h pe lec'h e departamant ar Mor-Bihan, kenkoulz hag an anvioù Dalliot (pe d'Alliot) hag Ellegouet e Penn-ar-Bed (deuet da vezañ Elligott e Bro-Skos).

An Alliot-ed, a gaver e su Breizh (Mor-Bihan ha Liger-Atlantel) o doa douaroù en Aisne, er biz da Bariz. E Normandi ha Bro-C'hall ivez eo aet an anv breizhat Eliot da ouennañ : meneget eo e Normandi e 1195, ha paot eo an anv c'hoazh e Seine-Maritime hiziv.

  ha Devnent 
Goude emgann Hastings e 1066 en em astennas an anv dre Vreizh-Veur.

E 1069, ar c'hont breton Brien (Brian a Vreizh) eus Penteür, ezel eus konted ha duged Penteür, a voe kaset da gornôg Bro-Saoz evit talañ ouzh emsaverien angl-ha-saoz, hag Ellioted a oa e-touez e soudarded. N'ouzer ket mat pegoulz e oa bet staliet an Elioted e Devnent (Devon), met chom a rejont eno e-pad 8 pe 10 rummad a-raok mont da Gernev-Veur, e-lec'h ma soñjer e oa orin an tiegezh Eliot e Port Eliot/St. Germans. Diskenn a ra ar familh eus ur marc'heg norman, Sir William de Aliot. Ar roud skrivet kentañ a ra dave d'ur William Elyot, war rolloù Somerset Assizes e 1257, ha d'ur Walter Elyot e Devnent e 1433.

Elioted all a voe kaset diwezhatoc'h da gontelezh Menoe (Monmouthshire) e Su Kembre.


E-touez ar Vretoned hag en em stalias e Yorkshire er XII kantved e oa lod anezho marteze a oa Elliot o anv. Gwizien e oant eus ar C'hont Alan Pentevr. Elyoted all a yeas da Cambridgeshire da chom. Ar meneg kentañ eus an anv a denn da Henry Elyot e Prioldi Santez-Mari ha Sant-Radegund e Cambridge war-dro 1180. Un Elyat (pe Elyot) a zo e Bury St. Edmunds e 1188. E 1220, Elyot a zo staliet mat e Cambridge e parrez Great Saint Andrew ma veneger un Elyot William. Ur William Eliot all a zeu war wel e-tro 1270 er memes parrez. Elyot ad Cap' Ville a zo meneget e Cambridgeshire e 1273.

En em ledet e oa an anv-familh e Anglia ar Reter e penn-kentañ ar  kantved. Thomas Elyott a zo meneget evel pastor Dickleburgh, e Norfolk, e 1393.

Ar meneg kentañ eus an anv-familh en Essex eo RICHARDI Elyotte e 1433, a c'hellfe bezañ an RYC Elyett, en deus sinet un emglev war-dro 1400.

Ar skouer gentañ eus an anv o tizhout Londrez a zo e penn-kentañ ar  kantved. Johanne Eliot a gaver e 1319 gant ur meneg anezhañ e 1311 dindan anv John Elyot. William Elyot eus Cheshunt (e norzh Londrez) a resevas douaroù e Kingston upon Thames (e gevred Londrez) e 1343. Skouerioù eus an anv a zeu war wel evit ar wech kentañ e Sussex er  kantved evel Godefro Elyot e Thakham ha William Elyot e Grinstead, a zo meneget e Rolloù ar skoazelloù eus 1327 ha 1332. Enrollet eo bet Stephen Elyot e miz Kerzu 1364 evel "marc'hadour gwin eus Rye" e Sussex ar Reter ha diwezhatoc'h e voe e Ezel eus ar Parlamant e 1377. Deuet eo an anv Eliot betek lez Portugal zoken e-pad Brezelioù fernandin, gant Gilbert Eliot oc'h en em staliañ ha dimeziñ eno.


Douetañs zo c'hoazh diwar-benn orin anv ar c'hlann Eliott hiziv hon deiz peogwir e oa devet o lignezouriezh en un tan-gwall en o c'hastell e Stobs e 1712. Meur a vartezeadenn a chom eta, hag unan anezho a lavar e teu an anv eus kêriadenn ha stêr Elliot e Angus, e Bro-Skos. Met lod all a lavar e teu anv an c'hlann Ellot eus un distummadur eus an anv Elwold. Evit gwir e anavezer un "Ellot of Redheugh" a oa o vevañ e deroù ar bloavezhioù 1400. Un "John Elwalde of Teviotdale" a oa e 1426. E 1476 eo anavezet "Robert Ellot of Redheugh" evel 10 penn ar c'hlannWay, George and Squire, Romily. Collins Scottish Clan & Family Encyclopedia. (Foreword by The Rt Hon. The Earl of Elgin KT, Convenor, The Standing Council of Scottish Chiefs). Embannet e 1994. Pajennoù 128 - 129.. Forzh petra e vefe orin o anv, ar re Elliott a oa brudet evel "border reivers", da lavaret eo laeron chatal, hag un "draen" e oant evit pep hini eus an div vro. Hervez un trede martezeadenn gant Keith Elliot Hunter war lec'hienn ar C'hlann Elliot en deus an anv un orin breizhat, ha penn kentañ ar c'hlan e oa William d'Alyth. Ar re d'Alyths a c'hoarias ur roll dibar e Brezelioù Dizalc'hiezh Bro-Skos. 

Hervez Mark Elliot n'en deus an anv netra da welout na gant stêr na gant kêr Elliot. Soñjal a ra dezhañ emañ an orinoù en anv kentañ Elwald, a gaver e Northumberland gant ar roue eus an VIII kantved, Elwald . An anv en deus orinoù angl-ha-saoz hag en em gav e-kichen Armstrong e skridoù Northumbria eus 1115. Robert Elwold (1305–67) a oa penn kentañ ar c'hlann, dont a reas eus Evrog ha divroañ a reas e trowardroioù Kastell ar Peniti. E 1484 e voe roet douaroù da Robert Elwold a Redheuch tro-dro da Redheuch ha Larriston gant akta Sasine:en:File:Sasine deed 1484 for Robert Elwald (Elliot), Redheugh, Larriston, Hartsgarth.jpg E 1513 e-pad Emgann Flodden e voe lazhet un den anvet Robert, 13vet penn ar c'hlann, lesanvet 'Elwold'.

An anvioù angl-ha-saoz eus Northumbria Aelwold, Ellwald, Elaund, Elwaird, Elwods, Alwods, Elyards, Halwads a seblant bezañ bet treuzfurmet holl e Ellot. Hag Ellot da zont da vezañ Elliot dre levezon an anv saoz Elliot a orin breizhat.

Marilhet eo un Thomas Elyot e West Lothian, o vervel e 1505.Ancestry UK Wills & Probate

 Norzhiwerzhon 
Divroañ a reas Elliot(t)ed pe kaset e voent da Norzhiwerzhon e penn-kentañ ar XVII kantved goude ma oa bet sioulaet takad an harzoù, da-heul unaniezh ar gurunennoù saoz ha skosat e 1603. Kalz a dud a oa en em staliet e Kontelezh Fear Manach.

 Tud brudet 
 Eliot 
 George Eliot, anv-pluenn Mary Ann Evans (1819-1880), skrivagnerez, barzhez, kazetennerez ha troourez saoz
 T. S. Eliot (1888-1965), barzh stadunanat broadet saoz
 Eliot Ness (1903-1957), gwazour an Teñzor amerikan

 Elliot 
 Daniel Giraud Elliot (1835-1915), evnoniour stadunanat
 Elliot Goldenthal (g. e 1954), sonaozour stadunanat
 Elliot Page, (g. e 1987), aktour kanadian 

 Elliott 
 Elliott Coues (1842-1899), evnoniour, istorour hag medisin-arme stadunanat
 Harold Edward Elliott(1878-1931), ofiser uhel ha senedour aostralian
 Pierre Elliott Trudeau (1919-2000), Kentañ Ministr Kanada

 Loened 
 satanig Elliot, un evn-mor
 fazan Elliot, un evn

 Er sevenadur 
 ar re Elliot, tudennoù romant Jane Austen Persuasion
 Elliott, anv an aerouant e Pete's Dragon, ur film bevaat gant ar studioioù Disney e 1977
 Billy Elliot, ur film breizhveurat gant Stephen Daldry, deuet er-maez e 2000

 Notennoù ha daveoù 

Rummad:Anvioù-bihan saoznek
Rummad:Anvioù-tiegezh saoznek